**TĖVŲ TARYBOS VEIKLOS NUOSTATAI**

**1. Bendroji dalis**.

1.1. Tėvų taryba – savivaldos institucija, jungianti mokinių tėvus vertybinės, dvasinės, ūkinės ir ugdymo proceso aprūpinimo veiklos uždavinių sprendimui.

1.2. Tėvų taryba savo veiklą grindžia LR Konstitucija, Lietuvos įstatymais, Trakų rajono savivaldybės Švietimo skyriaus dokumentais, mokyklos nuostatais, kitais teisiniais aktais.

1.3. Tėvų tarybą sudaro klasės tėvų tarybų pirmininkai ir pavaduotojai arba išrinkti atstovai.

1.4. Tėvų tarybą sudaro tiek narių, kiek yra klasių komplektų.

1.5. Tėvų taryba renkama 2 metams.

1.6. Mokyklos tėvų taryba per pirmąjį naujos kadencijos posėdį atviru balsavimu išrenka tarybos pirmininką, pavaduotoją, sekretorių ir pasiskirsto į pastovias veiklos grupes: ugdymo kokybės, bendruomenės stiprinimo, mokymosi aplinkos gerinimo, vaiko gerovės.

1.7. Posėdžius šaukia tarybos pirmininkas. Posėdis yra teisėtas, jei jame dalyvauja daugiau kaip pusė tarybos narių. Apie posėdžio laiką ir svarstyti parengtus klausimus tarybos pirmininkas informuoja narius ne vėliau kaip 3 dienos iki posėdžio pradžios.

1.8. Tarybos nariai glaudžiai bendradarbiauja su mokyklos administracija, mokyklos taryba ir steigėju.
1.9. Tėvų tarybos išvados ir pasiūlymai teikiami mokyklos vadovui, mokyklos tarybai; klasių tėvų komitetų pirmininkams yra rekomendacinio pobūdžio.

**2**. **Pagrindinė veikla ir funkcijos**

2.1. Organizuoja tėvų tarybos posėdžius (susirinkimus)ne rečiau nei 3 kartus per metus;

2.2. Teikia pasiūlymus ugdymo planams sudaryti ir nustatant papildomo ugdymo kryptis;

2.3. Analizuoja informaciją apie vaiko (klasės) mokymąsi, elgesį, svarsto mokinių elgesį, aiškinasi blogo elgesio priežastis, į posėdžius kviečiasi šeimas;

2.4. Analizuoja mokinių mokymosi sąlygas, techninių ir informacinių priemonių tikslingumą. Teikia ir aptaria siūlymus dėl mokymosi sąlygų gerinimo.

2.5. Bendrauja su klasės mokinių tėvais ir informuoja juos apie tėvų tarybos teiktus siūlymus ir nutarimus;

2.6. Sprendžia klausimus dėl vaiko apsaugos nuo smurto, prievartos, išnaudojimo;

2.7. Dalyvauja organizuojant mokinių laisvalaikį: padeda pasiruošti ir dalyvauja popamokiniuose renginiuose, organizuoja bendras vaikų ir tėvų išvykas, ekskursijas;

2.8. Prisideda organizuojant tėvų švietimą, siūlo aktualias temas.